*Obvezne Bilješke uz Bilancu*

*sa stanjem na dan 31.12.2019. godine*

Naziv proračuna: Općina Viškovo

OIB: 28350474809

RKP broj: 31171

Adresa: Vozišće 3, 51216 VIŠKOVO

**Uvodna bilješka**

Temeljem članka 14. Pravilnika o financijskom izvještavanju u proračunskom računovodstvu (NN broj 3/15., 93/15., 135/15., 2/17.,28/17. i 112/18.) dan je u nastavku pregled sudskih sporova u tijeku, dok pregled ugovornih odnosa koji uz ispunjenje određenih uvjeta mogu postati obveza ili imovina Općine Viškovo (dana kreditna pisma, hipoteke i slično), nije iskazan u ovim bilješkama, s obzirom da prema postojećim podacima, na dan 31. prosinca 2019. godine nije utvrđeno postojanje takvih ugovornih odnosa. Također, ovim bilješkama obuhvaćeno je i obrazloženje po stavkama imovine, obveza i vlastitih izvora koje su iskazane u bilanci sa stanjem na dan 31. prosinca 2019. godine.

**Bilješka broj 1.**

Procijenjena vrijednost potencijalnih sudskih sporova u tijeku na dan 31. 12.2019. godine iznosi 12.084.227,02 kn i sastoji se od 5 sudskih sporova za koje nije moguće procijeniti vrijeme njihovog okončanja, odnosno vrijeme priljeva ili odljeva sredstava.



Proračunski korisnici nisu imali iskazane podatke o ugovornim odnosima koji uz ispunjenje određenih uvjeta mogu postati obveza ili imovina, kao ni podatke o procijenjenoj vrijednosti potencijalnih sudskih sporova.

**Bilješka broj 2.**

**Ukupna konsolidirana knjigovodstvena vrijednost imovine (AOP 001)** Općine Viškovo sa stanjem na dan 31. prosinca 2019. godine iznosi **371.823.445 kn** ili 1,5% višeu usporedbi sa stanjem na dan 1. siječnja 2019. godine, a obuhvaća **nefinancijsku imovinu (AOP 002)** knjižne vrijednosti **334.422.874 kn** ili 1,4% više u usporedbi sa stanjem 1. siječnja 2019. godine i **financijsku imovinu (AOP 063)** u iznosu od **37.400.571 kn** ili 1,9%više odstanja na početku godine**.**

**Bilješka broj 3.**

**Nefinancijska imovina (AOP 002)** iznosi 334.422.874 kni odnosi se na sljedeće:

* **Neproizvedenu dugotrajnu imovinu (AOP 003)** u iznosu od 188.127.185 kuna što predstavlja povećanje od 0,8% vrijednosti ove imovine na početku godine. Do povećanja je došlo zbog kupovine zemljišta za izgradnju cesta, parkirališta, nove škole Marinići i RZ Marišćina
* **Proizvedenu dugotrajnu imovinu (AOP 007)** koja iznosi 123.385.506 kn što predstavlja 1,3% manje u odnosu na početno stanje, a rezultat je smanjenja vrijednosti imovine po osnovi obračuna ispravka vrijednosti za tekuću godinu i povećanja vrijednosti imovine po osnovi izvršenih ulaganja u tijeku godine. Veća odstupanja su prisutna na:
* uredskoj opremi (AOP 015) koja iznosi 3.841.251 kn i za 3,8% je povećana u odnosu na početno stanje zbog nabavke računalne i druge uredske opreme,
* ceste, željeznice i ostali prometni objekti (AOP 011) iznose 60.772.123 kn i povećani su za 4,1% zbog izgradnje nove ceste spoj na spojnu cestu Brnasi-Dovičići
* ostali građevinski objekti (AOP 012) iznose 34.619.579 kn i povećani su za 2,2% na ime izgradnje dječjeg igrališta Srokov Kal i stanice za bike sharing sustav u Ronjgima
* komunikacijska oprema (AOP 016) iznosi 230.589 kn i povećana je za 20,7% zbog nabavke nove telefonske centrale s pripadajućim telefonskim aparatima,
* uređaji, strojevi i oprema za ostale namjene (AOP 021) iznose 8.479.839 kn i povećani su za 6,3% zbog nabavke opreme za uređenje dječjeg igrališta Srokov kal, javne površine u Saršonima i uređenje dvorišta Dječjeg vrtića Viškovo
* prijevozna sredstva u cestovnom prometu (AOP 025) iskazana su u vrijednosti od 396.510 kn i vrijednost im je za 79,3% veća u usporedbi sa stanjem na početku godine na ime nabavljenih električnih bicikala za Bike sharing sustav i bicikala za gerontodomaćice
* nematerijalna proizvedena imovina (AOP 040) iznosi 111.904 kn i manja je za 59% u odnosu na vrijednost početkom godine zbog obračunatog ispravka vrijednosti. U okviru nematerijalne imovine vode se ulaganja za računalne programe, projektnu dokumentaciju, prostorno- plansku dokumentaciju i slične dokumente.
* U ukupnoj vrijednosti proizvedene dugotrajne imovine na knjižnu vrijednost imovine Dječjeg vrtića Viškovo odnosi se 659.631 kn, u okviru koje su postrojenja i oprema iskazani u iznosu od 659.631 kn, a nematerijalna proizvedena imovina, odnosno računalni programi nemaju knjižne vrijednosti. Na imovinu JU Knjižnica i čitaonica Halubajska zora odnosi se iznos od 4.986.144 kn u okviru kojeg knjižna vrijednost postrojenja i opreme iznosi 37.546 kn, knjiga 4.948.598kn, a nematerijalna proizvedena imovina, odnosno računalni programi nemaju knjižne vrijednosti. Ostali proračunski korisnici nemaju svoju proizvedenu dugotrajnu imovinu.
* **Sitni inventar u upotrebi (AOP 049)**, konsolidirana vrijednost kojega iznosi 823.245 kn, povećan je za 4,8% za izvršenu nabavu tijekom izvještajne godine. U istom iznosu iskazan je i ispravak vrijednosti sitnog inventara s obzirom da se isti otpisuje jednokratno. Na nabavnu, odnosno otpisanu vrijednost sitnog inventara Dječjeg vrtića Viškovo odnosi se 531.916 kn, a JU Knjižnice i čitaonice Halubajska zora odnosi se iznos od 60.355 kn. Ostali proračunski korisnici nemaju evidentirane vrijednosti sitnog inventara.

**Dugotrajna nefinancijska imovina u pripremi (AOP 051)** iznosi 22.910.183 kn i povećana je za 26,9% u odnosu na stanje 1. siječnja 2019. godine. Veća odstupanja odnose se na:

* građevinske objekte u pripremi (AOP 052) koji iznose 6.448.668 kn ili 77% više nego na početku godine, a do povećanja je došlo zbog izgradnje novih cesta – pristupne ceste za RZ Ark Mihelić, rekonstrukcije ceste Mladenići-Ronjgi, izgradnje kružnog raskrižja i javne površine u naselju Saršoni, drugih javnih površina i sličnih manjih ulaganja koja nisu dovršena do kraja izvještajne godine
* ostalu nematerijalnu proizvedenu imovinu u pripremi (AOP 056) koja iznosi 16.437.315 kn i koja je za 16,3% veća u odnosu na stanje 01. siječnja 2019. godine, a odnosi se na ulaganja izvršena za pripremu projektne i prostorno planske dokumentacije potrebne za gradnju objekata ili za prostorno uređenje.

**Bilješka broj 4.**

**Financijsku imovinu (AOP 063)** koja iznosi 37.400.571 kn,čine:

* **Novac u banci i blagajni (AOP 064)** u iznosu od 8.559.606 kn što je što je znatno povećanje od stanja na početku godine, a rezultat je ostvarenog priljeva i izvršenog odljeva novčanih sredstava tijekom godine. U ovim sredstvima, sadržana su novčana sredstva proračunskog korisnika Dječjeg vrtića Viškovo u iznosu od 21.577 kn, dok drugi proračunski korisnici nemaju iskazanih novčanih sredstava na računu ili u blagajni na dan 31. prosinca 2019. godine
* **Depoziti, jamčevni polozi i potraživanja od zaposlenih te za više plaćene poreze i ostalo (AOP 073)** iznose 1.664.758 kn što predstavlja smanjenje od 0,5% u odnosu na početak godine. Ostala potraživanja (AOP 080) iznose 51.265 kn i odnose se najvećim dijelom na potraživanja od proračunskih korisnika za nerefundirana bolovanja od HZZO-a i druga potraživanja iz poslovnih odnosa, a ukupno su manja za 8,6% u usporedbi sa stanjem na početku godine. Depoziti u tuzemnim institucijama odnose se na depozite u banci za davanje poduzetničkih kredita u iznosu od 251.054 kn te ostale depozite u iznosu od 1.362.431 kn.
* **Potraživanja za dane zajmove (AOP 081)** iznose 1.629.661 kuna što je istovjetno ostvarenju u odnosu na početno stanje, a odnose se na neutrošena razvojna sredstva koja se naplaćuju u okviru cijene komunalnih usluga i vode na posebnim žiro računima pri komunalnim društvima u suvlasništvu Općine Viškovo: KD „Autotrolej“, KD „Čistoća“ te KD „Vodovod i kanalizacija“, a koja su, u skladu sa Zakonom o komunalnom gospodarstvu, prihod jedinice lokalne samouprave na čijem se području isporučuje komunalna usluga.
* **Dionice i udjeli u glavnici (AOP 128)** iznose ukupno 20.153.800 kuna, a istovjetni su ostvarenju na početku godine. Udjeli se odnose na sljedeće:
* udio u glavnici KD-a “Vodovod i kanalizacija” u iznosu od 15.215.800 kn;
* udio u glavnici KD-a “Čistoća” u iznosu od 573.500 kn;
* udio u glavnici KD-a “Autotrolej” u iznosu od 299.700 kn;
* udio u glavnici Centra za brdsko-planinsku poljoprivredu u iznosu 4.000 kn;
* udio u glavnici TD-a Ekoplus d.o.o. u iznosu od 3.910.800 kn;
* udio u glavnici KD-a Viškovo u iznosu od 150.000 kn.
* **Potraživanja za prihode poslovanja (AOP 140)** smanjena su za 44,8% u odnosu na početno stanje i iznose 3.524.581 kn. Do smanjenja je došlo zbog primjene čl. 37a. Pravilnika o proračunskom računovodstvu i računskom planu prema kojem se na kraju godine provodi ispravak vrijednosti potraživanja uzimajući u obzir kašnjenje u naplati (AOP 156 – 6.734.896 kn). Ne uzimajući u obzir ispravak vrijednosti, potraživanja su 3,2% manja od početnog stanja. Potraživanja za poreze (AOP 141) iznose 4.218.706 kn i smanjena su za 0,3%. Prihodi od imovine (AOP 151) iznose 424.941 kuna, a odnose se na potraživanja za zatezne kamate, koncesije, zakup poslovnih prostora, zemljišta i opreme, za grobne naknade te kamate za dane zajmove po osnovi obročne otplate komunalnog doprinosa, a smanjena su ukupno za 11,9% u odnosu na početak godine. Potraživanja za upravne i administrativne pristojbe, pristojbe po posebnim propisima i naknade iznose 5.615.830 kn i smanjena su za 4,5%, a najvećim dijelom se odnose na komunalne doprinose i naknade. Ukupno su smanjena potraživanja u skladu s dinamikom dospijeća potraživanja i provedenim postupcima naplate dospjelih potraživanja. U okviru ovih potraživanja konsolidirana su potraživanja Dječjeg vrtića Viškovo u iznosu od 185.072 kn koja se najvećim dijelom odnose na potraživanja za sufinanciranje usluge smještaja djece u vrtiću. Ostali proračunski korisnici nisu iskazali potraživanja za prihode poslovanja.
* **Potraživanja od prodaje nefinancijske imovine (AOP 157)** iznose 36.112 kuna, a odnose se na potraživanja od prodaje stambenih objekata u skladu s dinamikom otplate stanova na kojima je ostvareno stambeno pravo.
* **Rashodi budućih razdoblja i nedospjela naplata prihoda (AOP 158)** iznose 1.762.826 kn, a odnose se na kontinuirane rashode budućih razdoblja (AOP 161), odnosno na obveze evidentirane u 2019. godini za rashode koji terete sljedeću proračunsku godinu. Od ukupno iskazanog iznosa kontinuiranih rashoda budućih razdoblja na rashode JU Knjižnice i čitaonice „Halubajska zora“ odnosi se 32.809 kn, a na rashode Dječjeg vrtića Viškovo 429.816 kn.

**Bilješka broj 5.**

**Obveze i vlastiti izvori (AOP 162)** na dan 31.12.2019. godine iznose 371.823.445kn i veći su za 1,5% u odnosu na početno stanje. Odnose se na obveze (AOP 163) u iznosu 14.342.830 kn i vlastite izvore (AOP 223) u iznosu od 357.480.615 kn. U ukupnoj konsolidiranoj vrijednosti obveza i vlastitih izvora na Dječji vrtić Viškovo odnosi se 1.314.267 kn, a na JU Knjižnica i čitaonica „Halubajska zora“ 5.025.272 kn ili ukupno 6.339.539 kn, što je udio od 1,7%. Ostali proračunski korisnici nemaju evidentirane obveze, niti vlastite izvore na dan 31. prosinca 2019. godine.

**Bilješka broj 6.**

**Obveze (AOP 163)** iznose ukupno 14.342.830 kn, od čega se na obveze proračunskih korisnika odnosi 508.247 kn ili 3,5% udjela, a sastoje se od:

* **obveza za zaposlene (AOP 165)** i **obveze za materijalne rashode (AOP 166)** koje iznose ukupno 2.321.232 kn što predstavlja povećanje od 3,4% u odnosu na početno stanje. U stanju ovih obveza na obveze Dječjeg vrtića Viškovo odnosi se 451.393 kn, a na obveze JU Knjižnice i čitaonice „Halubajska zora“ 32.809 kn, što je ukupno 484.202 kn ili 20,9% udjela, dok ostali proračunski korisnici nemaju evidentirane obveze na dan 31. prosinca 2019. godine
* **obveza za financijske rashode (AOP 167)** koje su u cijelosti obveze proračuna, iznose20.556 kn i veće su za 650,2%, ali s obzirom na manji apsolutni iznos nemaju značajniji utjecaj na odstupanje ukupnih obveza
* **obveza za subvencije (AOP 171)** koje su u cijelosti obveze proračuna, iznose 9.043 kn i manje su za 17,2% u skladu s dinamikom preuzimanja obveza i njihovog dospijeća tijekom pojedine godine
* **obveza za naknade građanima i kućanstvima (AOP 172)** koje iznose 1.115.251 kn, a što predstavlja povećanje od 3,4% u odnosu na početno stanje, najvećim dijelom se odnose na obveze za sufinanciranje smještaja djece u vrtićima, produženog boravka i prehrane za učenike osnovnih škola i u cijelosti su obveze proračuna
* **ostalih tekućih obveza (AOP 174)** koje iznose 1.344.704 kn i povećane su za 54,3%. Odnose se na obveze proračuna po osnovi poreza na dodanu vrijednost po obračunu na dan 31. prosinca 2019. godine koje dospijevaju u 2020. godini, na obveze po osnovi ugovora za financiranje EU projekata te druge obveze iz poslovnih odnosa (jamčevine, obveze prema Hrvatskim vodama i sl.), dok se na obveze proračunskih korisnika odnosi ukupno 23.742 kn ili 1,8% udjela
* **obveza za nabavu nefinancijske imovine (AOP 175) koje** iznose 2.236.234 kn, što predstavlja smanjenje od 0,8% u usporedbi s iznosom na početku godine. Odnose se u cijelosti na obveze proračuna, a njihovo je odstupanje u skladu s dinamikom preuzimanja obveza i njihovog dospijeća tijekom pojedine godine
* **obveza za kredite i zajmove (AOP 193)** koje iznose 7.293.606 kn ili 32,4% više od početnog stanja, u cijelosti se odnose na obveze proračuna. Njihovo je kretanje u skladu s dinamikom oplate i rokovima dospijeća pojedinih kreditnih obveza, a zabilježeno odstupanje rezultat je povećanja obveza po osnovi korištenja novog kredita tijekom 2019. godine
* **odgođenog plaćanja rashoda i prihoda budućeg razdoblja (AOP 220)** koji iznose ukupno 2.204 kn ili 60,8% manje nego na početku godine, a odnose se na unaprijed naplaćene prihode proračuna u iznosu od 1.901 kn i prihode proračunskog korisnika Dječjeg vrtića Viškovo u iznosu od 303 kn.

Općenito, do odstupanja stanja obveza na dan 31. prosinca u odnosu na stanje 1. siječnja 2019. godine došlo je zbog različite dinamike terećenja i iznosa preuzetih obveza te rokova njihovog dospijeća tijekom pojedine izvještajne godine.

**Bilješka broj 7.**

**Vlastiti izvori (AOP 224)** iznose **357.480.615 kn** ili 0,9% više nego na početku godine, a rezultat su povećanja izvora za vrijednost nabavljene imovine tijekom godine i smanjenja izvora po osnovi izvršenog ispravka vrijednosti imovine te otpisa i otuđenja, odnosno prodaje imovine tijekom godine.

U ukupnim konsolidiranim vlastitim izvorima na izvore Dječjeg vrtića Viškovo odnosi se iznos od 845.148 kn, a na izvore JU Knjižnica i čitaonica „Halubajska zora“ iznos od 4.986.144 kn ili ukupno 5.831.292 kn, što je 1,63% udjela. Ostali proračunski korisnici nemaju evidentirane vlastite izvore na dan 31. prosinca 2019. godine.

**Bilješka broj 8.**

Ukupni rezultat, kao razlika iskazanog **viška/manjka prihoda** na dan 31. prosinca 2019. godine, koji uključuje i preneseni rezultat iz proteklih godina, iznosi 2.992.126 kn viška prihoda i primitaka raspoloživog u sljedećem razdoblju (AOP 232 – AOP 236) i u cijelosti se odnosi na rezultat proračuna.

KLASA: 400-08/19-01/1

URBROJ: 2170-09-05/03-20-33

Datum: 21. veljače 2020. godine

Osoba za kontakt: Vesna Mrša

Telefon za kontakt: 051/503-784

Odgovorna osoba:

Općinska načelnica: M.P.

Sanja Udović, dipl. oec.